**Hope Charlotte Hicks** (født 21. oktober 1988 i Greenwich i Connecticut i USA) er en politisk informasjonsrådgiver som fra september 2017 til februar 2018 var kommunikasjonssjef i Det hvite hus under president Donald Trump, og fra 9. mars 2020 rådgiver til presidenten (*Counselor to the President*). Under innspurten av den amerikanske presidentvalgkampen høsten 2020 ble hun testet positiv for koronaviruset som kan føre til Covid-19. Videre viste det seg 2. oktober at presidenten og hans kone også hadde fått viruset og gikk i karantene.

Liv og virke
------------

### Bakgrunn

Hope Hicks er datter av Paul Burton Hicks III, sjef for et lobbyistselskap i Washington D.C. og hans hustru Caye Ann (Cavender) Hicks. Hun vokste opp i Greenwich i Connecticut. I barne- og ungdomsårene var hun modell og sammen med sin eldre søster medvirket hun blant annet i en Ralph Lauren-kampanje. 

Hun fullførte Greenwich High School i 2006 før hun studerte engelsk ved Southern Methodist University i Dallas i Texas, med eksamen i 2010. 

### Karriere

Hope Hicks arbeidet i PR-byrået Zeno Group i New York, og fra 2012 i PR-firmaet Hiltzik Strategies i New York, blant annet for Ivanka Trumps moteselskap og senere for andre selskaper innen Trump-gruppen. I 2014 gikk hun inn i en stilling i Trump Organization, fra januar 2015 som pressesekretær for Donald Trump da han forberedt sitt presidentkandidatur i 2016.

Etter at Trump ble valgt til president, var hun fra januar 2017 ansatt som ansvarlig for «strategisk
kommunikasjon» og ble i september 2017 utnevnt til kommunikasjonssjef i Det hvite hus. Hun trakk seg fra denne stillingen i februar 2018.

Tidlig 2019 startet Hicks i en jobb med offentlighetsarbeid hos 21st Century Fox, som også er eier av Fox News Channel Fra 9. mars 2020 arbeidet hun atter for Det hvite hus, som rådgiver til presidenten (*Counselor to the President*).

**Koronavirus:** 1. oktober 2020 ble det kjent at hun hadde testet positiv for SARS-CoV-2. Presidenten og kona Melania Trump ble derpå også testet. Noen timer senere skrev president Trump i en tweet at både han og førstedamen også hadde testet positiv og at begge umiddelbart hadde gått i karantene. Det viste seg snart at en god del flere personer som arbeidet for Det hvite hus, eller nylig hadde vært på tilstelninger der, var blitt smittet.

Referanser
----------

1. ↑  Haberman, Maggie (28. februar 2018). «Hope Hicks to Resign as White House Communications Director». *The New York Times* **(engelsk)**. ISSN 0362-4331.
2. ↑   Fox News und Donald Trump - "Sein Schild und sein Schwert"
3. ↑  Betz, Bradford (1. oktober 2020). «White House aide Hope Hicks tests positive for coronavirus». *Fox News* **(engelsk)**. Besøkt 2. oktober 2020.
4. ↑  Collins, Kaitlan; Acosta, Jim (2. oktober 2020). «Close Trump adviser Hope Hicks tests positive for coronavirus, sources say». *CNN*. Besøkt 2. oktober 2020.
5. ↑  Dawsey, Josh; Itkowitz, Colby. «Trump begins quarantine as close aide Hope Hicks tests positive for coronavirus». *Washington Post* **(engelsk)**. ISSN 0190-8286.
6. ↑  Vella, Lauren (1. oktober 2020). «Trump, first lady to quarantine after top aide tests positive for coronavirus». *TheHill* **(engelsk)**. Besøkt 2. oktober 2020.
7. ↑  Mason, Jeff (2. oktober 2020). «Trump starts "quarantine process" after aide Hope Hicks tests positive for coronavirus». *Reuters* **(engelsk)**.

Eksterne lenker
---------------

* (en) Hope Hicks – kategori av bilder, video eller lyd på Commons Rediger på Wikidata
* (en) Hope Hicks på Internet Movie Database Rediger på Wikidata

|  |  |
| --- | --- |
| Oppslagsverk/autoritetsdata | Nationalencyklopedin **·** Geni **·** VIAF **·** BBC Things
 |